Navarra Suma (Na+) talde parlamentarioari atxikitako foru parlamentari Ángel Ansa Echegaray jaunak **galdera** egin du, **idatziz erantzun dakion**, Tracasa Instrumentalek Tracasa Globali kontratatutako lanei buruz (10-22/PES-00069). Hona Nafarroako Gobernuko Unibertsitateko, Berrikuntzako eta Eraldaketa Digitaleko kontseilariak horretaz ematen duen informazioa:

Unibertsitateko, Berrikuntzako eta Eraldaketa Digitaleko Departamentuak dituen eskumenen artean ez dago eskumenik enkarguak egiteari buruzko erabakietarako irizpideak eta esku hartzeko irizpideak zehazteko.

Hori jakinarazten dizut, Nafarroako Parlamentuko Erregelamenduaren **194. artikuluan** xedatutakoa betetzeko.

Iruñean, 2022ko apirilaren 8an

Unibertsitateko, Berrikuntzako eta Eraldaketa Digitaleko kontseilaria: Juan Cruz Cigudosa García